碩督縣 碩督縣在西康省恩達縣西里土名碩般多為察木多至西藏要道又為青海之捷徑 清代設糧台於此有正副營官枕山臨河地據形勝築土甃石為城僧眾蕃民皆在城內宣統二年年駐藏大臣聯豫於此設碩板多理事官民國初設置碩督府尋改為碩督縣屬川邊特別區域十四年年改屬西康特別區域國民政府成立廢道直屬西康省政府縣治在碩布楚河右岸即今西藏自治區洛隆縣孜托西北碩般多城碩督鎮有城郭洞門高敞碉樓峻峭環以長垣儼然雄鎮人民住於城內建有房屋迥異番居境內金礦稱盛煤鐵銅等礦及森林亦富惟交通不便有待開發